Indonesia

Indonesia ni nchi ya visiwa katika Asia ya Kusini-Mashariki. Iko upande wa Kusini-Mashariki kati ya Bahari ya Hindi na Pasifiki. Visiwa vyake ni sehemu ya Funguvisiwa la Malay, ingawa Guinea Mpya kwa kawaida haihesabiwi katika fungu hilo. Indonesia imepakana na Papua Guinea Mpya kwenye kisiwa cha Guinea Mpya, pia na Timor ya Mashariki kwenye kisiwa cha Timor, halafu na Malaysia kwenye kisiwa cha Borneo. Nchi nyingine zilizo karibu ni Australia, Singapuri na Ufilipino.

Indonesia ni taifa lenye wakazi wengi wa Kiislamu duniani, likiwa na watu wanaozidi milioni 280, na hivyo kuifanya kuwa nchi ya nne kwa idadi ya watu duniani. Mji mkuu wake ni Jakarta, jiji kubwa lenye shughuli nyingi za kisiasa, kiuchumi na kitamaduni. Lugha rasmi ni Kiindonesia (Bahasa Indonesia): ingawa kuna zaidi ya lugha 700 zinazozungumzwa nchini humo, lugha hiyo inatumika kama chombo cha kuunganisha wananchi wa makabila mbalimbali.

Historia ya Indonesia imeathiriwa na mchanganyiko wa dini, biashara na ukoloni. Kabla ya ukoloni, Indonesia ilikuwa nyumbani kwa falme mbalimbali zenye ushawishi mkubwa kama vile Srivijaya na Majapahit. Katika karne ya 16, Wareno na baadaye Waholanzi walifika na kudhibiti maeneo mengi, hasa kupitia Kampuni ya Kiholanzi ya India ya Mashariki. Indonesia ilijipatia uhuru kutoka kwa Uholanzi mwaka 1945 chini ya uongozi wa Sukarno. Tangu wakati huo, nchi imepitia vipindi mbalimbali vya kisiasa, ikiwa ni pamoja na utawala wa kijeshi, hadi kuanzishwa kwa demokrasia ya kisasa mwishoni mwa karne ya 20.
Jiografia

Indonesia ni nchi ya visiwa karibu 18,000 ilhali zaidi ya 6,000 kati ya hivyo vinakaliwa na watu.

Visiwa vikubwa vyenye wakazi wengi ni hasa vitano:
* Guinea Mpya (pamoja na nchi ya Papua Guinea Mpya)
* Java
* Kalimantan (Borneo ya Kiindonesia)
* Sulawesi
* Sumatra
Historia

Visiwa vya Indonesia viliathiriwa na utamaduni wa Uhindi. Kisiasa kulikuwa na falme nyingi.

Tangu karne ya 17 Waholanzi walianza kujenga vituo na kueneza utawala wao. Waliita koloni lao "Uhindi wa Kiholanzi" ("Nederlands-Indie").

Wakati wa Vita Kuu ya Pili ya Dunia Japani ikatwaa visiwa na kuwafukuza Waholanzi.

Mwisho wa vita kiongozi Sukarno akatangaza Indonesia kama nchi huru. Waholanzi walijaribu kurudisha utawala wao lakini walilazimishwa na Marekani kukubali uhuru wa nchi.
Demografia

Nchi ina wakazi 270,203,917 (2020) hivyo ina nafasi ya nne kati ya mataifa makubwa duniani. Ni nchi yenye Waislamu wengi kuliko nyingine zote duniani. Makabila asili ni 300 hivi; kubwa zaidi ni Wajava (40.2 %).

Lugha rasmi ni Bahasa Indonesia (Kiindonesia) iliyoundwa katika karne ya 20 kama lugha ya taifa kutokana na lahaja ya Kimalay. Nchini kote kuna lugha za asili zaidi ya 700 (angalia orodha ya lugha za Indonesia). Jawa pia ina sanaa ya mwandiko wa kipekee maarufu kama mwandiko wa Batiki (Batik Tulus) unaochorwa kwa jora za nguo.

Idadi kubwa ya wakazi (87.1 %) wanahesabiwa kuwa Waislamu (karibu wote Wasuni), 10.45 % kama Wakristo (Waprotestanti 7.38 %, Wakatoliki 3.07 %), 1.7 % kama Wahindu (hasa kwenye kisiwa cha Bali) na 0.7 % kama Wabuddha. Hizo zote ni dini zilizotambulika rasmi pamoja na ile ya Konfusio (0.05 %).
Mandhari


File:Museum Nasional Indonesia.jpg|National Museum of Indonesia, Central Jakarta
File:Jakarta Skyline Part 2.jpg|Wisma 46, jengo refu kuliko yote ya Indonesia, likiwa Jakarta
File:Central Jakarta.JPG|Jalan Thamrin, barabara muhimu zaidi ya Central Jakarta
File:Gambir Station Platform.jpg|Treni katika stesheni ya Gambir, Central Jakarta
File:BungKarno-indonoob.JPG|Bung Karno Stadium inaweza kupokea watazamaji 100,000
File:Indonesia 2002 CIA map.png|Ramani ya Indonesia
File:Indonesia provinces english.png|Wilaya za Indonesia
File:Jalan malioboro - Jogjakarta.JPG|Malioboro, barabara muhimu zaidi huko Yogyakarta
File:transjogja.jpg|Trans Jogja Bus, mwendokasi wa Yogyakarta
File:SOTO FOOD.jpg|Mapishi ya Kiindonesia: Soto Ayam (chicken soup), sate kerang (shellfish kebabs), telor pindang (preserved eggs), perkedel (fritter) na es teh manis (sweet iced tea)
File:Indonesian Army infantryman participating in the GPOI.jpg|An Indonesian Army infantryman participating in the U.N.'s Global Peacekeeping Operation Initiative
File:Panser side left.JPG|Pindad Panser "Anoa" shown during Indo Defense and Aerospace Expo 2008
|Indonesian Naval vessels
File:AURI B-25.jpg|B-25 Mitchell bombers of the AURI in the 1950s
File:Jmnei.jpg|A Javanese engineer closes one of the gun bay doors on a Dutch Buffalo, Januari 1942.
|Mazda6 used by the Jakarta Metro Highway Patrol (Ditlantas Polda Metro Jaya) as a patrol car
|Mitsubishi Lancer used by Vital Object Protection of Indonesian National Police
File:ID_diesel_loco_CC_201-05_060327_4217_kta.jpg|GE U20C in Indonesia, #CC201-05
File:Diesel locomotive CC 203 22 at Gambir Station.jpg|GE U20C "Full-Width Cabin" in Indonesia, #CC203-22
File:ID_diesel_loco_CC_204-06_060403_2512_mri.jpg|GE U20C full computer control locomotive in Indonesia, #CC204-06
[...]

Tazama pia

* Mikoa ya Indonesia
* Orodha ya miji ya Indonesia
* Orodha ya nchi kulingana na idadi ya watu
Tanbihi
Viungo vya nje

; Serikali
* Tovuti rasmi
* Government of Indonesia
* Minister of The State Secretary
* Statistics Center
* Chief of State and Cabinet Members

; Taarifa za jumla
*
* Indonesia from UCB Libraries GovPubs
*
* Indonesia profile from the BBC News
* Indonesia at Encyclopædia Britannica
*
* Official Site of Indonesian Tourism
* Key Development Forecasts for Indonesia from International Futures



Jamii:Nchi za visiwa
Jamii:Nchi za Asia